Document ID: /fineweb-2-swissfilter-quality_10-filterrobots/filtered/02038.jsonl.gz/4982

Cun 21 puncts ord set gieus ha l’emprima equipa da Domat gì in’entschatta perfetga en la stagiun 2016/2017. Surtut davanttiers han ils da Domat enfin ussa insumma nagins problems.
Betg main che 30 gols han els sajettà fin ussa. Gest 13 da quests gols ha Alessandro Giacomelli sajettà. El è vegni nov vitiers da l’equipa da Cuira. A Domat ha el sajettà fin ussa en mintga gieu almain in gol en mintga gieu da champiunadi. Duas giadas ha el schizunt fatg in hattrick, ina tripletta.
Il trenader e president da Domat, Walter Frizzoni è fin ussa natiralmain fitg cuntent cun las prestaziuns da l’equipa. Uss saja sia lavur, da mirar ch’ils giugaders restian cun ils pais giun plaun e na perdian betg la tensiun e concentraziun. El mument sappian els sulet franar sasez.
Il proxim gieu dat l’emprima equipa da Domat sonda, ils 15 d’october 2016 a chasa cunter Sargans.
RR actualitad 17:00